Kamu bisa jelasin ke aku soal Birdman dalam bahasa jawa?

Birdman or (The Unexpected Virtue of Ignorance) utawi dipuncekak Birdman nggih punika filem drama komedi saking Amérikah Sarékat ingkang dipundamel 2014. Filem punika kaarahaken déning Alejandro González Iñárritu kanthi juru damel Alejandro González Iñárritu, John Lesher, Arnon Milchan lan James W. Skotchdopole. Skénario kagem filem punika kaanggit déning Alejandro González Iñárritu, Nicolás Giacobone, Alexander Dinelaris Jr. lan Armando Bó. Wondéné para juru paraga ingkang kadhapuk maragani film punika antawisipun Michael Keaton, Zach Galifianakis, Edward Norton, Andrea Riseborough, Emma Stone, Naomi Watts lan Amy Ryan.

Filem Birdman dados sayuk karya kaping kalih antawisipun Edward Norton lan Naomi Watts sasampunipun sami-sami makarya ing filem The Painted Veil. Filem punika kagiyaraken ingkang kaping pisan wonten pahargyan Festival Film Venesia surya 27 Agustus 2014 lan kababar ing Amerika Serikat surya 17 Oktober 2014 kanthi winatesan, lajeng surya 14 November 2014 kagem sagung pamirsa. Filem punika pikantuk maneka pangalembana saking para juru kritik.